**«**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ

ФИЛОСОФИЯ ЖӘНЕ САЯСАТТАНУ ФАКУЛЬТЕТІ

ПЕДАГОГИКА ЖӘНЕ БІЛІМ БЕРУ МЕНЕДЖМЕНТІ КАФЕДРАСЫ

**Білім берудегі әлеуметтік психологиялық қызмет**

**СӨЖ тапсырмаларын орындауға әдістемелік нұсқау**

2020-2021 оқу жылы

3 курс, қазақ бөлімі

Алматы, 2021

**Студенттің өздік жұмысының тапсырмалары:**

СӨЖді Кейс **.** презентация, жоба, эссэ түрінде дайындауға болады.

**Отбасылық кеңес беру» пәнінен СӨЖ ұйымдастыру және білім алушылардың оқу жетістіктерін бағалау бойынша әдістемелік ұсыныстар**

Оқытушы мен студенттің өзара бірлескен жұмысы (*СОӨЖ)* студенттердің пәнді жүйелі меңгеруіне, білім, білік, дағдыларын қалыптастыруға, дәріс және семинар сабақтарында алған теориялық білімдерін талдап, қорытынды мен тұжырымдар жасауға және оларды практикада қолдануға үйретеді.

**СОӨЖ, СӨЖ** студенттердің объектіні белгілі бір көзқарас тұрғысынан зерттеуін қамтамасыз ететін зерттеу тәсілдері мен іс-әрекеттердің жүйесі ретінде тақырыптың ішкі мазмұнын толық ашу осы мәселеге қатысты ғылыми еңбектердегі, оқулықтардағы тұжырымдар мен пікірлерді жүйелеуді, көзқарастардағы қайшылықтар мен айырмашылықтарды талдап, топтастыра білуді қажет етеді.

**Студенттің өзіндік жұмысы** оқулықта берілген материалдарды, білім қорын өз зерттеу жұмыстары негізінде жаңаша қорытындылап, кәсіби міндеттерді шығармашылық тұрғыда шеше алатын дағдыға айналдыруды мақсат етеді.

***Студент*** – белсенді, сыни ойлау қабілетіне ие жеке тұлға. Оның кез келген мәселеге қатысты өз пікірі, өзінің дербес шешімі болуға тиіс. Силлабуста ұсынылып отырған СӨЖ түрлері осы мақсаттарды ескере отырып құрылды. Студенттердің өзіндік жұмыстары*зерттеу, ізденіс және шығармашылыққа негізделіп,* жазбаша түрде орындалуы керек.

**Студенттер орындайтын СӨЖ түрлері:**

***Баяндама*** – берілген тақырып бойынша анықталған пікірлер мен тұжырымдарды жүйелеп беруі.

***Мақала***– нақты тақырып бойынша ғылыми зерттеулерге талдау жасап, қорытынды беріледі. Сонан соң зерттеудегі өзінің аталған мәселеге қатысты көзқарасын ұсынып, оны дәлелдейді. Мақала соңында қорытынды тұжырымдар жасайды.

***Тезистер*** – бұл тақырып және оның негізгі мағынасының бірізділікпен қысқартылып, жетекші талаптарының қысқаша берілуі. Тезистердің жоспардан айырмашылығы мәтінде қарастырылатын сұрақтардың атының ғана емес, мәнінің де ашылып берілуімен ажыратылады.

***Реферат*** – алғашқы түпнұсқаның негізгі мазмұнының қысқа, ықшамдалған түрі, онда көтерілген барлық мәселені қамтуға тиіс. Реферат сонымен тек қана ойсыз көшіру емес, таңдалған тақырып бойынша ақпарат көздеріне талдау мен сараптау жасау, оларға баға беру. Рефераттан студенттің «Мен» тұжырымы көрініп тұруы қажет.

*Рефераттың құрылымы:*

1. Реферат жасалатын құжат саласының не бөлімінің аты.

2. Тақырыбы.

3. Түпнұсқаның авторының аты-жөні, шығарған баспа, жылы (журнал болса аты және нөмері).

4. Реферат жазылатын материалдағы басты ойды ықшамдап береді, оған өз пікірін қосуға болмайды.

5. Рефераттың мазмұны түпнұсқада берілген жүйемен, ізбен баяндалады.

Рефератты *репродуктивті және продуктивті деп ажыратады.* Репродуктивті ре­фераттар мәтіннің мазмұнын жаңадан өндіреді. Мұндай рефераттарға*реферат-түйіндеме (резюме)* және *реферат-конспект*жатады.

*Реферат-түйіндемеде (резюме)*тақырып мәтіні бойынша негізгі ережелер келтіріледі.

*Реферат-конспект* мәтіннің негізгі мазмұнын, дәлелдерін, мысалдарын, нәтижелерін береді. Сонымен алғашқысында барлық негізгі шығарылса, екіншісінде негізгі мәліметтерді санамалап қана айтып, бұл бойынша қорытынды дәлелдер келтірілмей-ақ беріледі.

Рефераттың екі түрі де бір түпнұсқа негізінде жасалынған монографиялық, не ортақ бір тақырыпқа біріктірілген бірнеше еңбектің мазмұнынан тұруы да мүмкін. Көлемі 7-10 бет. Тақырыпқа байланысты бұдан аз немесе көп болуы мүмкін.

***Ақпарат көздерімен*** (оқулықтар, ғылыми әдебиеттермен зерттеулер, интернет, т.б.) жұмыс жасау. Ол үшін студент ең бірінші *кітапханада катологпен жұмыс істеудің әдісін* меңгеруі; тақырыптық, алфавиттік каталогтерден өзіңе қажетті әдебиеттер тізімін жасап, олармен танысуы; қажетті ақпаратты жинауды үйренуі қажет.

***Оқулық және ғылыми еңбектермен жұмыс*** олардыңмазмұнынан өзіне қажетті тақырыпты тауып, онымен танысу шолып оқудан басталады. Мұнан соң зерттей оқу орын алады. Зерттей оқу барысында қажетті тұжырымдар бойынша конспект жасалады.

***«Дөңгелек үстел»*** әдісі ең біріншіден студенттердің өзара пікір алмасу формасы ретінде көрініс табады. Дөңгелек үстел – шағын топ ішінде студенттердің қарастырылып отырған тақырып (сұрақ, мәселе, идея, тұжырым, т.б.) бойынша белгіленген уақыт аумағында өз ойларын ортаға салу тәсілі. Дөңгелек үстелде сөз бір студентке бірнеше рет айналып келуі мүмкін.

***ЭССЕ*** *(фр. « essay » - попытка, проба, очерк) -* очерк, шығарма, белгілі бір тақырыптарға ой толғау. Рефератпен салыстырғанда, эссе автордың өзіндік ойларының жиынтығы болып табылады. Бұл философиялық, тарихи-биографиялық, публицистикалық, әдеби-сыни, ғылыми-көпшілік немесе беллетристикалық (көркем шығармалық) сипаттағы жаңа сөз. Барлық аргументтер, идеялар, анықтамалар егер студенттің өзінікі болмаса, оларға сілтеме жасалуы керек. Эсседе пайдаланған дерек көздер, дәйектемелер көрсетілуі керек. Эссе көлемі 3-5 бет. Эссе жанры шығармашылық еркіндікті қажет етеді, ол кез-келген стилде жазылады, бұл оқылған, естілген, көрілген заттар туралы өзіндік ой. Эсседе автор тұлғасы, оның ойы, сезімі, дүниеге көзқарасы тұрады.

Эссе студенттің сабақта қарастырылған тақырып жөнінде өз ойлары мен түсініктерін, идеялары мен пайымдарын келтіретін бағалау тәсілі. Эссе арқылы оқытушы студенттің ойлау деңгейі мен сабақта қалай жұмыс жасағандығын бағалайды.

***Эссенің құрылымы***

*І. Кіріспе бөлім.*

Студент проблеманы,идеяны, қарастыратын мәселені анықтайды,эссе жазудағы мақсатын түсіндіреді.

*ІІ. Негізгі бөлім.*

Тақырыптың мазмұнын, мәнін ашады. Мұнда түрлі ойлар, деректемелер, сілтемелер, сандық мәліметтер, формулалар, кестелер,сызбалар т.б қолданылады.

*ІІІ.Қорытынды бөлім.*

Жұмысты ұқыпты рәсімдеу, оның түйіндемесін, сілтемесін, библиографиясын құра білуге қабілеттілігі және жұмыстың қорытындысын құрастыра білуі.

***Конспект*** – басқа формалармен салыстырғанда жазудың ең әмбебап формасы. Конспект жазғанда оқылған мәтінді қайта жазуда дұрыстығын қамтамасыз ету керек. Конспекттің басты сипаты қысқалық әрі нақтылық. конспектіде ой сабақтастығы мен айтылған мәтіннің қисыны сақталуы тиіс. Конспектілеуде мәтін мазмұнының ең мәнді компоненттері, есте сақталуға тиісті тіректер жазылады (мәселен, атаулар, даталар, кейбір терминдер, символдар).

***Колло́квиум****:* ([лат.](http://ru.wikipedia.org/wiki/%D0%9B%D0%B0%D1%82%D0%B8%D0%BD%D1%81%D0%BA%D0%B8%D0%B9_%D1%8F%D0%B7%D1%8B%D0%BA) colloquium - әңгіме, жиналыс, мәжіліс) - ғылыми жиналыстар, оның маңызы баяндамаларды оқып, талқылау. Сонымен қатар колло́квиум - білім беру жүйесінде білімді бағалау мен тексерудің бір формасы. Әдетте жоғарғы оқу орындарында ол семестр ортасында жүргізілетін, өзіндік мини-[емтихан](http://ru.wikipedia.org/wiki/%D0%AD%D0%BA%D0%B7%D0%B0%D0%BC%D0%B5%D0%BD), мақсаты емтихан тақырыптарының тізімін азайту. Коллоквиум барысында жобалар, рефераттар және басқа жазба жұмыстары тексерілуі мүмкін. Коллоквиумде алынған баға емтихан бағасына тікелей қатысы болуы мүмкін. Коллоквиум мазмұнына 2 практикалық міндет, 2 нақты теориялық сұрақ кіреді.

***Проект (жоба)*** өгеше өнім яки қызмет тудыру мақсатымен уақытша айналысатын жұмыс. Себебі әр жобаның өз уақыты, яғни басталуы мен аяғы болады. Жобаға бірнеше студент қатысуы мүмкін. Жоба ретінде тапсырманы құру, журналдың номерін дайындау, ақпараттық жүйесін құру және т.б.

***Пресс-конференциялар*** журналистермен қарым-қатынас жасау формасы, ақпаратты ең бірінші алудың жолы. Пресс-конференцияда әдетте басшылық немесе көтерілген мәселеге құзырлы адамдар қатысады.

***Пікірталас (дискуссия)* -** қандай да болмасын проблема бойынша қарама-қарсы пікірлерді келтіру арқылы ақиқатқа жету тәсілі.

***Топтық зерттеу немесе презентация*** *(бірлескен жұмыс)* **–** семинар немесе практикалық сабақтарда студенттердің бірлесе отырып белгілі бір проблеманы графикалы түрде шешу тәсілі. Оқытушы тақырып бойынша шешуді талап ететін проблеманы студенттерге ұсынады. Студенттер шағын топтарға бөлініп, аталған проблеманы шешу жолдарын талқылап, өздерінің шешімін плакатқа түсіреді. Студенттер өздігінен мазмұн мен тапсырма орындаудың формасын таңдайды, ақпарат жинастырады, оларды талдап, бағалайды. Содан кейін плакат қабырғаға ілінеді де, топ атынан спикер шығып жұмысты қорғайды. Қорғау соңында топ мүшелері басқаларының сұрақтарына жауап береді, олардың өз шешімдеріне түзету енгізуі де мүмкін. Оқытушы әр топқа жеке тапсырма беруі немесе топтар тапсырманы өздері де таңдап алуы мүмкін.

***Ойындар:***

1. Рөлдік ойындар: көшбасшылық ойындар.
2. Іскерлік ойындар: саяхат, блиц-ойындар, өндірістік ойындар.
3. Имитациялық ойындар.

***Тренингтер* -** қысқа мерзім ішінде практикалық қолданыста қажетті әрі тиімді біліктер мен дағдыларды игеруге бағытталған оқу сабақтары. *Тренингтердің мақсаты* **–** үйренудің ең тиімді жолдарын игеру. Мұнда үйренушілер өз әрекеттерін қалайша тиімді түрде ұйымдастырып, жұмыста оң нәтижеге қалайша жету керектігі мәселесімен айналысады.

***Тест*** студенттердің оқу жетістіктерін, олардың білім, білік, дағдыларының жиынтығын обьективті түрде өлшеу мүмкіндіктерін береді. Тесттерді әдетте ашық және жабық деп екіге бөледі.

*Жабық тест* дегеніміз – келтіріліген жауаптардың ішінде біреуі дұрыс болатын тапсырма, студенттер бұл жауапты таңдап көрсетуі тиіс.

*Ашық тесттер* дайын күйде берілген бір немесе бірнеше дұрыс жауаптарды іздестірмей, шығармашылық тұрғыдан шешім келтіруді талап етіп,келесідей тапсырмалардан тұрады: өзіндік түсінікті келтіру, мәсеелні шешу, ой-өрістерін дамытуға бағытталған шығрмашылық жұмыстары.

***Бақылау*** – қандай да бір фактілерді анықтау үшін ақпаратты жинақтау құралы. Бақылау арқылы студенттің сабақта қалай жұмыс жасағандығын немесе сабақтың қалай өткендігі туралы ақпарат жинап, талдау жұмысын жүргізуге болады.

***Сауалнама* –** берілген сұрақтарға жауап беру арқылы ақпарат жинақтау. Сауалнама алдын-ала құрастырылып, респонденттерге таратылып беріледі.

***Интервью*** – сұрақ-жауап арқылы қандай да болмасын мәселені талқылау және өзіндік пікір келтіру. Интервью арқылы студенттің немесе оқытушының сабақ тақырыбы жайлы пікірлерін білуге болады.

***Сұхбат*** – негізгі бір ортақ ой төңірегінде әңгімелесіп , ой бөліседі. Сұрақтарына жауап алып, сұқбаттасушының пікірін біледі. Сұхбаттық әңгіме түрі көпшілігінде екі адамның әңгімелесуі түрінде өтеді.

***Аннотация ( лат. сөзі annotatio*** *– белгі, естелік)* – кітаптың, мақалының қысқаша сипаттамасы, яғни кез келген мәтіннен оның көзқарасы бойынша мазмұнын, формасын және басқа ерекшеліктерін белгілеп қою. Аннотацияның мақсаты – мәтінде не туралы айтылатыны жөніндегі сұраққа жауап беру, ол туралы жалпы түсінік беру. Аннотация – материалды сұраптау арқылы мазмұнын ашып, баға беру.

***Глоссарий –*** белгілі бір шығармада кездесетін, сирек қолданылатын сөздердің түсіндірме сөздігі. Сөз тіркестеріне, қазіргі кезде түсініксіз сөздерге түсінік беріледі. Сирек кездесетін кейбір аударма сөздіктер де глоссарийге жатады.

***Портфолио* –** студенттің семестр бойы жасаған жұмыстары және жетістіктерінің айғағы мен дәлелі. Онда студент өзінің жазба жұмыстарының үлгілерін сақтап, семестр аяғында үйренгені туралы есеп берген кезде дәлел ретінде қолдана алады. Портфолионы электронды түрде де келтіруге болады. *Портфолио бірнеше қызмет* атқарады:

- жинақтаушы – студенттің жұмыстарының жиынтығы;

- үлгі – студенттің жеке оқу траекториясын қалыптастырудың құралы;

- ой-толғаныс пен шығармашылық тудырушы – студенттерге оқу/үйрену және кәсіби тұрғыдан қажетті әдістер мен тәсілдердің қолдануын ұғынуға және т.б. мүмкіндік береді.

*Портфолионың бөлімдері:*

1. Студент туралы мәлімет.
2. Пәннің теориялық мазмұны.
3. Студенттің жұмыс үлгілері.
4. Студенттің жетістіктері.
5. Студенттің ой-толғанысы.

|  |  |  |
| --- | --- | --- |
| **№** | **Тапсырмалар** | **Макс. балл** |
| 1 | **СӨЖ 1.** Әлеуметтік-психологиялық қызметті ұйымдастырудағы шетелдік тәжірибе туралы БАҚ материалдарына талдамалық шолу жасау. Презентация | 25 |
| 2 | **2 СӨЖ 1** Әлеуметтік-психологиялық этикалық кодексі (дөңгелек үстел)  2 Әлеуметтік-психологиялық әрекетіндегі қызметті ұйымдастыру(эссе жазу)  3 Бастауыш сынып оқушыларында кездесетін әлеуметтік-психологиялық қиындықтар (пікір сайыс)  4 Бастауыш сынып жасындағыларға жүргізілетін әдістемелер жинағын дайындау. | 25 |
| 3 | **СӨЖ 3** 1 Топ ішіндегі тұлғааралақ қарым-қатынасты анықтау мен түзету жұмыстары ( реферат дайындау)  **2** Жеткіншек шақтағы балалармен жүргізілетін әдістемелер жинағын дайындау. Т.Лиридің тұлғааралық қатынасты диагностикалау әдісін жүргізу | 25 |
| 4 | **СӨЖ 4**. Жасөспірімдермен жүргізілетін әлеуметтік-психологиялық жұмыс( реферат жұмысы)  2. Жасөспірімдермен жүргізілетін әдістемелер жинағын дайындау. Филлипстің мектептегі мазасыздықты анықтауға арналған тестін жүргізу  3. Оқытушының әлеуметтік-психологиялық портреті.(ауызша талдау)  4. Психолог –медиатор қолданатын әдіс-тісілдерге талдау жасау | 25 |
| 5 | **СӨЖ 5.** 1. Дәрігер және психолог мамандарының өзара байланысы(реферат дайындау)  2 Эмоциялық көңіл күйге бағытталған әдістемелер жинағын дайындау. САН әдістемесін жүргізу  3. Әлеуметтік саладағы психологтың қызметінің бағыттары(пікір сайыс)  4. Әлеуметтік саладағы психологтың кеңес беру жұмыстарын талдау | 10 |
| 6 | **СӨЖ 6**: 3 Психокоррециялық әсер етудің негізгі түрлері.  4 Психологиялық қызмет көрсету саласындағы психокоррекцияның рөлі (реферат)  5 Қақтығыс жағдайынан шығып кете аласыз ба? (К.Томас сауалнамасы). | 25 |
| 7 | **СӨЖ 7.** Оқушылардың денсаулық жағдайының көрсеткіштерін анықтау бойынша шағын-зерттеу бағдарламасын әзірлеу | 25 |

**Әдебиеттер тізімі**

**Негізгі:**

1. Кондратьев М.Ю. Cоциально - психологическая служба. Общеобразовательное учреждение. 2-е изд. Учебное пособие для Вузов. / М. Ю. Кондратьев. — 2-е изд., стер. — Москва : Издательство Юрайт, 2020. — 212 с.
2. Ахтаева Н.С.Психологическая служба в школе. Учебное пособие.-Изд.2-е, дополн. И перераб.-Алматы: Қазақ университеті, 2011.-269 с.
3. Касен Г. А., Абдуллаева П.Т. Социально-психологическое консультирование в школе: учебно-методическое пособие.-Алматы: Қазақ университеті, 2011-394с.
4. Дубровина И.В. Школьная психологическая служба: вопросы, теории и практики. М., 1991.
5. Кондратьев М.Ю., Ильин В.А. Азбука социального психолога-практика. М, 2007.
6. Ковалев С.Э. Психологическая служба в образовании. Научно-методическое пособие по организации психологической службы в образовании / С.Э. Ковалев. – Усть-Каменогорск, 2001. – Часть 1.
7. Колеченко А. К. Психологическое обеспечение педагогического процесса в школе / А. К. Колеченко. - СПб.: СПбГУПМ, 1998. - 378 с.
8. Красило А. И. Статус психолога и проблемы его адаптации ув учебном заведении / А. И. Красило, А. П. Новгородцева; Акад. пед. и соц. наук, Моск. психол.-соц. ин-т. – 2-е изд. – М.; Воронеж: Ин-т практ. психологии, 1998. – 191 с.
9. Психологическая служба школы: учеб. пособие для студентов / М. К. Акимова [и др.]; под ред. И. В. Дубровиной. - М.: Междунар. пед. акад., 1995. - 219 с.

**Қосымша:**

1. Быков А. В. Теоретические основы психологической службы в системе социально-педагогических учреждений: автореф. дис. … канд. психол. наук / А. В. Быков. – М., 2001. – (http://www.gnpbu.ru/aref/Bikov.htm).
2. Система работы практического психолога в условиях специализированной школы-интерната / Авт. - сост. Т. М. Львова. - Архангельск: Родина Ломоносова, 1994. - 67 с.
3. Психологическая поддержка и организация психологической службы вуза. - М.: НИИВО, 1994.- 43 с.
4. Грищенко Л.А., Алмазов Б.Н. Психология отклоняющегося поведения и задачи педагогической реабилитации трудновоспитуемых. Свердловск, СИПИ, 1987.-94 с.
5. Реан А. А. Психологическая служба школы: (Принципы деятельности и работа с "трудными") / А. А. Реан. - СПб.: Б. и., 1993. - 43 с.
6. Битянова М.Р. Организация психологической работы в школе – М.:Совершенство, 2000 – 298 с.
7. Овчарова Р.В. Практическая психология образования: учебное пособие для студентов вузов – М.: Академия, 2003 - 448 с.
8. Практическая психология образования; Учебное пособие 4-е изд. / Под редакцией И. В. Дубровиной — СПб.: Питер, 2004. — 592 с: ил.